Saksan demokraattinen tasavalta
Yhtyeiden oletettiin laulavan saksaksi. Sanoitukset tarkastettiin vahingollisen materiaalin varalta ja epäsuotavat sanoitukset saattoivat johtaa yhtyeen kieltämiseen. Vuonna 1980 ensimmäisenä merkittävänä läntisenä rockyhtyeenä Itä-Berliinissä soitti länsisaksalainen Tangerine Dream -yhtye, jonka instrumentaalimusiikkia ei pidetty ”vaarallisena”. Länsivaikutteet olivat helposti tavoitettavissa, koska länsisaksalaisten radio- ja televisiolähetykset olivat kuultavissa itäisessä Saksassa. Tämä johti siihen, että underground-yhtyeet muistuttivat tyyliltään läntisiä yhtyeitä.
Dreamer
Dreamer on brittiläisen heavy-metal laulajan, Ozzy Osbournen single vuoden 2001 "Down to Earth" -albumilta. Kappale edustaa Osbournen pehmeämmän musiikkityylin suuntaa. Kappaleen ovat säveltäneet Marti Frederiksen ja Mick Jones, mutta sanat ovat Osbournen omaa käsialaa. Singlellä Osbournen lisäksi soittavat Zakk Wylde, Robert Trujillo, Mike Bordin ja Tim Palmer.